|  |  |
| --- | --- |
|  | Πάτρα 19/6/2020 |

## ΣΥΝΤΗΡΗΣΗ ΠΥΡΟΣΒΕΣΤΙΚΩΝ ΜΕΣΩΝ 2020

***ΤΕΧΝΙΚΗ ΕΚΘΕΣΗ***

Για την ασφαλή λειτουργία των εγκαταστάσεων και των οχημάτων της Δ.Ε.Υ.Α.Π υπάρχουν εγκατεστημένοι πυροσβεστήρες διαφόρων τύπων.

Για να είναι εγγυημένη η αποτελεσματική τους λειτουργία, σύμφωνα με την ισχύουσα νομοθεσία και την ΚΥΑ 618/43 πρέπει να γίνονται οι ενδεδειγμένες εργασίες ελέγχου και συντήρησης σε συγκεκριμένα χρονικά διαστήματα με βάση τον τύπο των πυροσβεστικών μέσων.

Η Δ.Ε.Υ.Α Πάτρας πρέπει να προβεί άμεσα στην ετήσια συντήρηση των Πυροσβεστήρων που διαθέτει στις εγκαταστάσεις και τα οχήματα της.

Οι πυροσβεστήρες που διαθέτει η Δ.Ε.Υ.Α.Π. προς άμεση συντήρηση, **ενδεικτικά** είναι:

|  |  |
| --- | --- |
| Τύπος | Ποσότητα |
| CO25-6Kgr Φορητοί | 30 |
| PA 1kgr Φορητοί | 5 |
| PA 2kgr Φορητοί | 19 |
| PA 6kgr Φορητοί | 65 |
| PA 12 kgr Φορητοί | 11 |
| PΑO 6kgr(Αυτόματος Οροφής Σκόνης) | 8 |
| PΑO12 kgr(Αυτόματος Οροφής Σκόνης) | 9 |
| Αφρού AFFF-1LT | 3 |
| Αφρού AFFF-2LT | 11 |
| Αφρού AFFF-9 LT | 4 |

Όλες οι εργασίες θα πρέπει να γίνουν σύμφωνα με τις απαιτήσεις της σχετικής νομοθεσίας και ειδικότερα βάση της ΚΥΑ 618/43.

Οι ενδιαφερόμενοι θα πρέπει **απαραίτητα** (ποινή αποκλεισμού) στην προσφορά τους να αναφέρουν:

* Αρ. Πιστοποίησης Αναγνωρισμένης Εταιρείας
* Συμμόρφωση της εταιρείας με ISO 9001/2015
* Αρ. Πιστοποίησης Αρμοδίου Ατόμου
* Αρ. Άδειας Λειτουργίας
* Βεβαίωση Λειτουργίας Κέντρου Επανελέγχου Φιαλών Πυροσβεστήρων Υψηλής & Χαμηλής Πίεσης
* Πιστοποίηση για πυροσβεστήρες υψηλής και χαμηλής πίεσης
* Απαιτείται από τους συμμετέχοντες φορολογική και ασφαλιστική ενημερότητα, όπως και ποινικό μητρώο

**Οι ενδιαφερόμενοι θα πρέπει επίσης να έχουν υπόψη τους:**

* Οι πυροσβεστήρες είναι **διάσπαρτοι** σε εγκαταστάσεις και σε οχήματα της Δ.Ε.Υ.Α.Π. Οι περισσότεροι βρίσκονται στις κεντρικές εγκαταστάσεις ( Ακτή Δυμαίων 48) και στις Ε.Ε.Λ. (Βιολογικός Καθαρισμός, θέση Κόκκινος Μύλος) υπάρχουν όμως και σε χώρους αντλιοστασίων
* Τους πυροσβεστήρες θα τους συγκεντρώσει και θα τους επανατοποθετήσει στις θέσεις τους **με δικά του μέσα και έξοδα ο μειοδότης.**
* Κατά την διάρκεια της απομάκρυνσης των πυροσβεστήρων για συντήρηση σε συνεννόηση με τον υπεύθυνο της κάθε εγκατάστασης ή των οχημάτων, ο μειοδότης θα μπορεί είτε να παραλάβει τους πυροσβεστήρες σταδιακά ώστε να μένουν στις εγκαταστάσεις τουλάχιστον το 20% των πυροσβεστικών μέσων είτε να αφήσει προσωρινά κάποιους άλλους δικούς του πυροσβεστήρες μέχρι να ολοκληρωθούν οι εργασίες.
* Μετά το πέρας των εργασιών, ο μειοδότης θα υποχρεούται την έκδοση μητρώου εργασιών πυροσβεστήρων και υπεύθυνη δήλωση για κάθε νόμιμη χρήση

**Διευκρινίσεις:**

* Για την συντήρηση των πυροσβεστήρων ώστε να είναι σύμφωνοι με τα Κοινοτικά Πρότυπα ΕΝ και να πληρούν τους όρους καλής και ασφαλούς λειτουργίας απαιτούνται ανταλλακτικά, υλικά και εργασίες υδραυλικής δοκιμής και δοκιμές αντοχής. Τα υλικά αυτά μπορεί να είναι πυροσβεστική σκόνη, CO2, κλείστρα πυροσβεστήρων, διοξείδιο του άνθρακα, μανόμετρα πιέσεως κ.λπ.
* Οι τιμές στην οικονομική προσφορά θα περιλαμβάνουν όλα τα απαιτούμενα υλικά, ανταλλακτικά και εργασίες **χωρίς καμία επιπλέον χρέωση,** προκειμένου οι πυροσβεστήρες να συντηρηθούν όπως προβλέπεται.
* Η προσφορά που θα δοθεί, θα είναι δεσμευτική για όλο το χρονικό διάστημα μέχρι την επόμενη συντήρηση και βάση αυτής θα γίνουν τυχόν έκτακτες εργασίες (πχ. Συντήρηση Πυροσβεστήρων που χρησιμοποιήθηκαν ή έπαθαν βλάβη).
* Οι ενδιαφερόμενοι θα πρέπει να δώσουν **αποκλειστικά και μόνο**, την οικονομική τους πρόταση **στο επισυναπτόμενο έντυπο οικονομικής προσφοράς**.
* Μειοδότης θα ανακηρυχθεί ο διαγωνιζόμενος του οποίου η συνολική τιμή στο έντυπο της οικονομικής προσφοράς θα είναι η χαμηλότερη.

***Οι ποσότητες του πίνακα της Οικονομικής Προσφοράς είναι ενδεικτικές για την ανάδειξη μειοδότη.***

***Το πραγματικό κόστος εργασιών και υλικών θα προκύψει απολογιστικά και σε κάθε περίπτωση δεν θα ξεπερνά το ποσό των 4000,00 ευρώ του προϋπολογισμού.***

Ο Τεχνικός Ασφαλείας

Βουκελάτος Ευάγγελος